Na temelju članka 10. stavka 2. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 4/18 i 112/19, u daljnjem tekstu: Zakon), članka 40. Statuta Zagrebačke županije („Glasnik Zagrebačke županije“, broj 17/09, 31/09, 4/13, 6/13-pročišćeni tekst, 5/18, 14/18, 18/18-pročišćeni tekst, 3/20, 23/20, 6/21, 10/21- pročišćeni tekst, 29/23 i 52/23) i članka 21. Poslovnika o načinu rada Župana Zagrebačke županije („Glasnik Zagrebačke županije“ broj 26/09, 01/11, 31-II/13 i 20/17), nakon savjetovanja sa sindikatom, Župan Zagrebačke županije dana 30. travnja 2024. godine donio je

**Izmjene Plana**

**prijma u službu u upravna tijela Zagrebačke županije za 2024. godinu**

I.

 U Planu prijma u službu u upravna tijela Zagrebačke županije za 2024. godinu („Glasnik Zagrebačke županije“, broj 2/24 , u daljnjem tekstu: Plan prijma), u Tabeli 1. koja čini sastavni dio Plana prijma mijenjaju se podaci kako slijedi:

* u rubrici: „Stručna služba Župana“, u koloni: „Planirani prijam razrađen po stručnim spremama pod „VSS“ broj „2“ zamjenjuje se brojem „3“, te se u koloni „UKUPNO“ broj „3“ zamjenjuje brojem „4“.
* u rubrici : „UKUPNO“, pod kolonom „VSS“ broj „8“ zamjenjuje se brojem „9“, te se pod kolonom „UKUPNO “ broj „16“ zamjenjuje brojem „17“.

 II.

Ostale odredbe Plana prijma ostaju nepromijenjene.

 III.

 Ove Izmjene Plana prijma u službu u upravna tijela Zagrebačke županije za 2024. godinu stupaju na snagu danom donošenja, a objavit će se u „Glasniku Zagrebačke županije“.

KLASA: 024-05/24-02/20

URBROJ: 238-03-24-9

Zagreb, 30. travnja 2024.

 **ŽUPAN**

 **mr.sc. Stjepan Kožić, dipl.ing.**